16-årige Maria Werner fra St. Restrup Rideklub vandt søndag Baltic Cup, Nordens største springkonkurrence for ponyer.

16-årige Maria Werner fra St. Restrup Rideklub vandt søndag Baltic Cup, Nordens største springkonkurrence for ponyer. Inden dagens finalegennemløb i Wilhelmsborg ved Århus ligger Maria Werner på en samlet andenplads i Baltic Cup, der er en nordisk konkurrence, som løber over hele sæsonen. I den sidste konkurrence som ponyrytter ridder Maria Werner fra Svenstrup en fejlfri runde. Efter omridning bliver dagens høst en flot andenplads. Samlet set er det nok til at afvise alle konkurrenter i den samlede stilling. Maria Werner er vinder af den nordiske Baltic Cup 2008. - Det er jeg rigtigt glad for, det havde jeg ikke regnet med, så det er en perfekt afslutning for mig på ponyer, siger en glad Maria Werner til TV2 NORD. Næste sæson er Maria for gammel til at ride på ponyer, og skal nu ud og konkurrere med ældre ryttere på de lidt større heste. Nye udfordringer, men mulighederne er åbne for Svenstrup-pigen. Træner Lars Fedder er fuld af lovord om det nordjyske talent: - Maria og Ringo (red.: Marias Pony) er i øjeblikket Danmarks bedste på ponyer i kategori 2. Hvis hun er lige så ambitiøs fremover og vi finder en god hest til hende i næste sæson, så er hendes muligheder ubegrænsede. Maria har det der skal til, fortæller en tydeligt stolt træner. Mens alle lykønsker stortalentet holder Maria Werner fødderne solidt plantet savsmulden: - Er der ikke en der gider og holde Ringo? Nu vil jeg op og have en pandekage, griner en lykkelig Maria Werner